**„A munkavállalók és vállalatok alkalmazkodóképességének és termelékenységének javítása a munkaerő fejlesztésén keresztül” című GINOP Plusz-3.2.1-21 számú Pillér projekt leírása**

**Program kódszáma:** GINOP\_Plusz-3.2.1-21-2021-00001

**Projekt neve:** A munkavállalók és vállalatok alkalmazkodóképességének és termelékenységének javítása a munkaerő fejlesztésén keresztül

**A vissza nem térítendő, európai uniós támogatás összege:** 70 milliárd forint,

ebből a Vas Vármegyei Kormányhivatal támogatási kerete: 1 765 274 038,- forint

**Projekt leírása:** A Támogatást a Gazdaságfejlesztési és Innovációs Operatív Program Plusz éves fejlesztési keretének megállapításáról szóló 1300/2021. (V.21.) Korm.határozatban nevesített, GINOP\_Plusz-3.2.1-21 számú Pillér projekt Felhívása alapján a Nemzetgazdasági Minisztérium, a Kulturális és Innovációs Minisztérium, valamint a fővárosi és vármegyei kormányhivatalok által alkotott konzorcium a munkanélküliek ellátásáról szóló 1991. évi IV. törvény továbbá a foglalkoztatást elősegítő szolgálatásokról és támogatáskról szóló 100/2021. (II.27.) Korm. rendelet felhatalmazása alapján feltételesen vissza nem térítendő támogatásként nyújtja. A projekt az Európai Unió támogatásával, az Európai Szociális Alap Plusz keretéből, a magyar állam társfinanszírozásával valósul meg.

A támogatás összege a munkaviszonyban álló munkavállalók képzésének képzési költségéből és a munkavállaló képzésen történő részvétele miatt kieső munkaidőre jutó bruttó bér támogatásából áll. A bértámogatás igénylése opcionális. Továbbá mikro- és kisvállalkozások esetében opcionálisan igényelhető a lebonyolításhoz szükséges szakmai megvalósító támogatása. A támogatási elemek kapcsán a támogatás intenzitása a pályázó vállalat méretétől függ. A feltételesen vissza nem térítendő támogatás a továbbfoglalkoztatásra, illetve a béremelésre meghatározott vállalások nem teljesítése esetén a nem teljesítés mértékének arányában visszakövetelésre kerül.

**A projekt célja:**

A támogatás célja, hogy a feltételeknek megfelelő vállalkozásoknak továbbadott támogatást nyújtson a munkahelyi képzések megvalósításához, ezzel növelve a termelékenységüket. Ennek érdekében a munkaadók az állami foglalkoztatási szervként eljáró kormányhivatalhoz benyújtott kérelem alapján támogatást kaphatnak.

**Projekt időtartama:** 2021. augusztus 1. - 2027. október 31.

**Konzorciumvezető:** Nemzetgazdasági Minisztérium

Székhely. 1011 Budapest, Vám utca 5-7. Postai cím: 1358 Budapest, Pf.17.

Ügyfélszolgálat: [ugyfelszolgalat@ngm.gov.hu](mailto:ugyfelszolgalat@ngm.gov.hu)

Internet: [www.kormany.hu](http://www.kormany.hu)

**Konzorciumi tag:** Kulturális és Innovációs Minisztérium, fővárosi és vármegyei kormányhivatalok, köztük: a Vas Vármegyei Kormányhivatal

9700 Szombathely, Berzsenyi tér 1.

Telefon: +36(94)517 117

Internet: [www.kormanyhivatalok.hu/kormanyhivatalok/vas](http://www.kormanyhivatalok.hu/kormanyhivatalok/vas)

**Kiemelt konzorciumi tag**: Csongrád-Csanád Vármegyei Kormányhivatal

6722 Szeged, Rákóczi tér 1.

Telefon: +36(62)680 960

Internet: [www.kormanyhivatalok.hu/kormanyhivatalok/csongrad-csanad](http://www.kormanyhivatalok.hu/kormanyhivatalok/csongrad-csanad) A projekt részletes leírása, hirdetménye az alábbi linken megtalálható: <https://nfsz.munka.hu/cikk/1674>

**„A munkavállalók és vállalatok alkalmazkodóképességének és termelékenységének javítása a munkaerő fejlesztésén keresztül” című GINOP Plusz-3.2.1-21 kódszámú projekt**

A Nemzeti Foglalkoztatási Szolgálat feladata, hogy a kiemelt ágazatokban működő mikro-, kis- és középvállalkozások, valamint a nagyvállalatok és foglakoztatottjaik számára megfelelő képzések lebonyolítását biztosítsa felnőttképzők bevonása révén. A termelékenység javításához a strukturális változások, a technológiai fejlődés és a digitalizáció következtében átalakuló munkaerőpiaci igényeknek megfelelő, illetve az exportpiacra lépéshez szükséges készségekkel rendelkező, a változásokhoz alkalmazkodni képes munkaerőre van szükség.

**Jogosultság és pályázati feltételek**

A Hirdetmény 4. pontjának megfelelő mikro-, kis és középvállalkozás, valamint nagyvállalatok nyújthatnak be támogatási kérelmet.

**Támogatás célja és elemei**

A támogatás célja, hogy a feltételeknek megfelelő vállalkozásoknak továbbadott támogatást nyújtson a munkahelyi képzések megvalósításához, ezzel növelve a termelékenységüket. Ennek érdekében a munkaadók az állami foglalkoztatási szervként eljáró kormányhivatalhoz benyújtott kérelem alapján támogatást kaphatnak. Amennyiben a kérelmező nem teljesíti a Hirdetmény 16.1 pontjában meghatározott eredményességi feltételeket, a támogatás a nem teljesítéssel arányos mértékben visszatérítendő lesz.

A GINOP Plusz-3.2.1-21 azonosítószámú kiemelt projekt keretében a vállalkozások:

* **képzési költség támogatáshoz,**
* **foglalkoztatottak képzése alatti kieső munkaidőt kompenzáló bértámogatáshoz,**
* **valamint a lebonyolításhoz szükséges szakmai megvalósító támogatásához (mikro- és kisvállalkozások esetében) juthatnak.**

A bértámogatás és a szakmai megvalósító költségének támogatása kérhető elemek.

A támogatás a munkavállaló egyénekre szól, az összegre a munkáltató jogosult és ez által a hatósági szerződés is a munkáltatóval köttetik.

A támogatási intenzitások az alábbiak szerint alakulnak:

|  |  |  |
| --- | --- | --- |
| **Vállalatméret** | **Támogatás formája** | **Támogatási intenzitás** |
| **Mikro- és kisvállalkozás** | képzés esetében képzési támogatás | 70% |
| kieső bérköltség esetében de minimis/mezőgazdasági de minimis támogatás |
| szakmai megvalósítás költsége esetében de minimis/mezőgazdasági de minimis támogatás | 100% |
| **Középvállalkozás** | képzés esetében képzési támogatás | 60% |
| kieső bérköltség esetében de minimis/mezőgazdasági de minimis támogatás |
| **Nagyvállalat** | képzés esetében képzési támogatás | 50% |
| kieső bérköltség esetében de minimis/mezőgazdasági de minimis támogatás |

Az egy vállalkozás részére a jelen Hirdetmény alapján (meghirdetési szakaszonként összesen) nyújtható továbbadott támogatás maximális összege:

|  |  |
| --- | --- |
| **Vállalatméret** | **Támogatási maximum** |
| Mikro-, kis és középvállalkozás | 100 millió Ft |
| Nagyvállalat | 150 millió Ft |

**A projekt támogatási összege**

A projekt megvalósítására rendelkezésre álló forrás 70 milliárd Ft.

A harmadik meghirdetési szakasz során a rendelkezésre álló keretösszeg 15 milliárd Ft.

**A kérelem benyújtásának helye, módja**

A kérelem a Hirdetmény megjelenésének napjától nyújtható be, a jelen hirdetményszakaszban meghirdetett forrás kimerüléséig, de legkésőbb 2025. november 30. napjáig <https://munka.hu/> oldalon található nyomtatványkitöltő alkalmazáson keresztül.

A kérelmet a Nemzetgazdasági Minisztérium által kijelölt, állami foglalkoztatási szerv hatáskörében eljáró kiemelt partnerként nevesített Csongrád-Csanád Vármegyei Kormányhivatal hivatali kapujára kell benyújtani, mely szervezet továbbítja a kérelmet a foglalkoztató székhelye szerint illetékes fővárosi vagy vármegyei kormányhivatal állami foglalkoztatási szerv hatáskörében eljáró, foglalkoztatási feladatokat ellátó szervezeti egységéhez.

**Kérelmek típusai**

Támogatást a vállalkozás önállóan igényelhet.

**Megvalósítás**

Az ország egész területén igényelhető támogatás formája feltételesen vissza nem térítendő támogatás, melyet mikro-, kis- és középvállalatok legalább 3 fő munkavállalóra, nagyvállalatok legalább 8 fő munkavállalóra vehetnek igénybe. A támogatás vissza nem térítendővé válásához a vállalkozásoknak a képzésen résztvevők továbbfoglalkoztatását kell vállalniuk.

**Támogatható képzés típusok**

* Szakmai ismeretre irányulóm képzés
* Soft skill képzés (önállóan nem támogatható)
* Információs és kommunikációs (IKT) technológiákra irányuló képzés
* Nyelvi képzés

**Képzési program időtartama**

A képzési program befejezésére a hatósági szerződés megkötésétől számított legfeljebb 12 hónap áll rendelkezésre. A képzési program és az annak utolsó napját követő naptól számított 180. napos eredményesség mérés vizsgálatának 2027. július 31-ig meg kell történnie, a képzési programot ennek megfelelően szükséges megtervezni.

**Támogatható képzések fajtái:**

* szakképesítésre felkészítő szakmai képzések
* részszakmára felkészítő szakmai oktatás
* felnőttképzési törvény szerinti oktatás, képzések
* egyes jogszabály alapján szervezett képzések
* felsőoktatási mikrotanúsítványt adó képzések a szakmai és IKT képzések esetében, amelyek a Hirdetmény 7.2. pontja szerint részletesen megtekinthetők

**Kötelező vállalások**

A vállalkozások részére megítélt támogatás feltételesen vissza nem térítendő támogatás, azaz visszatérítendő támogatásnak minősül azzal, hogy a támogatott projekt megfelelő teljesítése (projekt megvalósítási időszak), valamint az előre meghatározott – a képzések befejezését követő naptól számított 180. napon mért – eredményességi célok elérése esetén részben vagy egészben átalakítható vissza nem térítendő támogatássá.

**Eredményességmérés**

Eredményességmérés időszaka, amely a továbbfoglalkoztatási kötelezettség időtartama is: Az adott képzésben résztvevő munkavállaló utolsó képzési alkalmát követő naptól számított 180. nap.

**Előleg**

Előleg igényelhető a képzési és a szakmai megvalósítói költség elemekre vonatkozóan. Maximális mértéke a teljes elszámolható költség (képzés, bértámogatás és szakmai megvalósító költsége) 50%-a. Elsősorban a képzési támogatásra kerül folyósításra és csak a fennmaradó mértékben a szakmai megvalósító költségének támogatására.

**Támogatás elbírálása**

* **hibátlan** kérelem esetén döntés legkésőbb **8 napon** belül,
* **hiánypótlás** esetén döntés legkésőbb **60 napon** belül.

**További részletek**

A **munka.hu** weboldalon a **Munkaerő fejlesztési támogatás** menüpont alatt. (<https://nfsz.munka.hu/cikk/1674> )

A Csongrád-Csanád Vármegyei Kormányhivatal a [ginopplusz321@csongrad.gov.hu](mailto:ginopplusz321@csongrad.gov.hu) címen online, a **06-62-680-960** számon telefonos ügyfélszolgálatot biztosít.